text: Unge synger gospel 
  03 juli 2013 kl. 12.30
  Børn og unge i alle aldre var i dag samlet til Young Summer Gospel i Aabenraa.
  Gospel er typisk noget, man forbinder med den amerikanske østkyst og ikke med den jyske østkyst. Men i dag startede en ud af tre gospeldage i Aabenraa, og der blev sunget igennem.
  
  Masser af energi 
  Ud af de mange deltagere er 15-årige Thea Hølmkjær Kaad, som har valgt at bruge noget af sin sommerferie på at synge gospel. 
  - Der er masser af glæde og energi i gospel. Man får lov til at bevæge sig. Man står bare ikke stille og synger, fortæller hun.
  Fredag afsluttes gospeldagene med en afslutningskoncert på Aabenraa Friskole.
  